**תבנית של כתב טענות – הבהרות**

מטבע הדברים, מדובר בתבנית כללית המהווה דוגמא בלבד של כתב טענות ואין היא נותנת מענה ספציפי ומדויק לנסיבות, לצרכים השונים, וכן לדין החל.

חלק מהתבניות הינן ישנות, בגדר טיוטות עבודה בלבד שטרם עברו תיקוני הגהה, והן אינן כוללות פסיקה עדכנית.

ככל שיש בכתב הטענות פירוט סכומים וחישובים, החישובים והסכומים אינם משקפים בהכרח את הדין החל ולעיתים הם נעשו בדרך של אומדנה, כלפי מעלה או מטה, על בסיס שיקולים שונים.

כדי להתאים את התבנית לדין הדין בצורה טובה, מלאה ועדכנית וכן לערוך חישובים מדויקים ועדכניים, יש לעיין בתכנים הקיימים באתר בהתאם לנושא המועלה בכתב הטענות ולעשות את ההתאמות הנדרשות, כולל תיקוני הגהה לטיוטות העבודה.

קיצורי דרך למספרי הסעיפים הינם כדלקמן: Ctrl+Alt+1 - רמה ראשונה; Ctrl+Alt+2 - רמה שנייה; Ctrl+Alat+3 - רמה שלישית.

|  |  |  |
| --- | --- | --- |
| **בית הדין האזורי לעבודה** |  |  |
| **בבאר שבע** |  |  |

# **התובעת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

#  - נגד -

# **הנתבעת:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#

# **מהות התביעה**: כספית.

# **סכום התביעה:** 98,482 ₪.

# **כתב תביעה**

**א. רקע עובדתי:**

1. בית חולים ברזילי נמצא בבעלות המדינה ומפעיל בית ספר סיעודי לאחיות (להלן: **"בית הספר"**)
2. בבית הספר מלמדים אחיות מבית החולים ומרצים מן החוץ.
3. התובעת החלה לעבוד כמרצה/מורה בבית ספר בחודש 5/2000.
4. התובעת עבדה לפי שיבוץ לקורסים אותם לימדה.
5. עיקר עסוקה של התובעת בתקופה הרלבנטית לתביעה הינו בלימוד ומתן הרצאות.

# לעיתים בין קורס לקורס חלה הפסקה בהעסקת התובעת, מבלי שהתנתקו יחסי העבודה בין הצדדים.

# שכרה של התובעת שולם באמצעות תלושי שכר עבור שעות הוראה ובדיקת בחינות.

# דוגמאות לתלושי שכרה של התובעת מצ"ב כ**נספח א'**.

1. לעיתים שכרה של התובעת שולם באמצעות הנתבעת 2, אשר יש לראות אותה כמעסיקה במשותף יחד עם הנתבעת 1.
2. באמצע חודש 1/12 נמסר לתובעת בתום שיעור שניתן על ידה, כי הוחלט להביא לסיום עבודתה, משום שאין עוד צורך בלימוד הקורסים אותם לימדה. לפיטורים לא קדם כל הליך של שימוע.

העתק ממכתב סיום ההעסקה מצ"ב כ**נספח ב'**.

1. עם סיום עבודתה לא שולמו לתובעת כל פיצויי פיטורים.
2. בנוסף, למעט החזרי הוצאות דלק/נסיעה, לתובעת לא שולמו כל זכויות סוציאליות לאורך כל תקופת העסקתה.
3. נוכח הפגיעות בזכויות התובעת לא נותרה לתובעת כל ברירה, אלא להטיל את יהבה על בית הדין הנכבד, על מנת לקבל את הסעדים המתחייבים בנסיבות העניין.

**הטענות והתביעות הכספיות:**

# **ב. פיצויי פיטורים:**

# התובעת עבדה מחודש 5/2000 ועד אמצע חודש 1/12, עת פוטרה מעבודתה.

# בתקופה זו עבדה התובעת 77.5 חודשים בגינם זכאית התובעת לתשלום פיצויי פיטורים.

# טבלה בה פירוט חודשי העבודה של התובעת מצ"ב כ**נספח ג'**.

# מן הראוי לציין כי יש לקחת בחשבון את כל חודשי העבודה של התובעת כאמור בחשוב הפיצויים מן הטעם, כי בין קורס לקורס אותו לימדה התובעת חלה הפסקה ארעית ללא ניתוק יחסי עובד ומעביד, כאמור בסעיף 2(9) לחוק פיצויי פיטורים, התשכ"ג-1963, או לחלופין יש לראות בתובעת כעובדת עונתית.

# מאחר ששכרה של התובעת נגזר משעות הרצאה ומבחנים שנבדקו על ידה, הרי שיש לחשב את שכרה של התובעת על בסיס ממוצע שכרה ב- 12 החודשים האחרונים בהם עבדה (לא כולל חודש ינואר 2012 בו הופסקה עבודת התובעת באמצע החודש).

# מטבלת אקסל שנערכה עולה כי שכרה הממוצע של התובעת כאמור עומד על סך של 4,677 ש"ח.

# טבלת אקסל בה פירוט שכרה הממוצע של התובעת לעניין חשוב פיצויים מצ"ב כ**נספח ד'**.

# לפיכך, התובעת זכאית לתשלום פיצויי פיטורים בסך כולל **30,205 ₪**, לפי פירוט כדלקמן:

# 77.5 חודשים X 4,677 ₪ = 30,205 ש"ח

#  12

# בנוסף, התובעת זכאית לתשלום הודעה מוקדמת בת חודש ימים בסך של **4,677 ₪.**

# **ג. דמי הבראה:**

# התובעת עבדה בהיקף שעות שבועיות העומד על היקף משרה של 50% (20-25 שעות שבועיות).

# התובעת הייתה עובדת במדינה לכן הינה זכאית לקבלת דמי הבראה בהתאם למקובל במדינה ו/או בשירות הציבורי.

# לפיכך, התובעת זכאית לתשלום דמי הבראה בגין השנתיים האחרות לעבודה לפי חשוב כלהלן:

# (10 ימי הבראה X 411 ₪ + 9 X 395 ₪) X 0.5 משרה ֵ = 3,832 ש"ח

# **ד. פנסיה:**

# מאחר שהתובעת הייתה עובדת מדינה הייתה זכאית התובעת להפקדות בשיעור של 6% בגין תגמולים, כמקובל במדינה.

# לפיכך, התובעת זכאית להפרשי הפקדות בסך כולל של 8,566₪ נטו.

# טבלת אקסל בה פירוט ההפקדות להן הייתה זכאית התובעת מצ"ב כ**נספח ה'**.

# לחלופין, ומבלי לפגוע באמור לעיל, התובעת זכאית להפקדות מכוח צו ההרחבה הכללי במשק.

# **ה. קרן השתלמות:**

# מאחר שהתובעת הינה עובדת מדינה הייתה היא זכאית להפקדות בשיעור של 7.5% בגין קרן השתלמות, כמקובל לעובדי המדינה.

# לפיכך, התובעת זכאית להפרשי הפקדות לקרן השתלמות בסך כולל של **10,707 ₪** נטו.

# טבלת אקסל בה פירוט ההפקדות הנדרשות לקרן השתלמות מצ"ב כ**נספח ו'**.

# **ו. חופשה שנתית:**

# לאורך כל תקופת עבודתה לא שולם לתובעת פדיון ימי חופשה.

# לפיכך, התובעת זכאית לפדיון ימי חופשה בגין 3 השנים האחרונות לעבודתה בצירוף השנה השוטפת. לו התובעת הייתה עובדת במשרה מלאה הייתה התובעת זכאית, בשים לב לוותק שלה במקום העבודה, ל- 23 ימי חופשה בגין שנת 2009, ל- 24 ימי חופשה בגין שנית 2010, ול- 25 ימי חופשה בגין שנת 2011.

# בשלושה חודשים אחרונים לעבודה השתכרה התובעת 21,408 ש"ח בממוצע.

# טבלת אקסל בה פירוט שכרה של התובעת מצ"ב כ**נספח ז'**.

# תעריף ליום חופשה עומד על סך של 237 ש"ח:

# 21,408 ₪ = 237 ש"ח

#  90

# יובהר כי התעריף ליום חופשה נקבע לפי חלוקה של השכר בשלושת החודשים כאמור ב- 90 ימים, הכוללים גם ימי העדירות של התובעת וימי מנוחה, כך שהיקף המשרה והעדר זכאות התובעת לקבלת תשלום בגין ימי המנוחה מגולמים בתעריף ליום חופשה.

# לפיכך, התובעת זכאית לקבלת פדיון ימי חופשה בסך של 17,064 שח, לפי פירוט כלהלן:

# 36 ימים X 237 ₪ = 17,064 ₪

# **ז. דמי חגים:**

# כעולה מטבלת אקסל שנערכה התובעת זכאית ל- 13 ימי חג.

# העתק מטבלת אקסל מצ"ב כ**נספח ח'**.

# לצורך חשוב יום נלקח בחשבון תעריף ליום חופשה כאמור, המגלם בתוכו את היקף המשרה של התובעת כאמור.

# לפיכך, התובעת זכאית לקבלת דמי חג בסך של 3,081 ₪:

# 13 ימים X 237 = 3,081 ש"ח

# **ח. הודעה על הסכם ההעסקה:**

# התובעת הועסקה מבלי שקבלה הודעה על תנאי ההעסקה.

# התובעת מעמידה הפיצוי המגיע לה בגין רכיב זה על סך של 5,000 ₪.

# **ט. תלושי שכר:**

# לתובעת הונפקו תלושי שכר, מבלי שנכללו בהם הפרטים הנדרשים על פי דין.

# הנתבעת מעמידה את הפיצוי הכספי המגיע לה בגין רכיב זה על סך של 5,000 ₪.

# **י. פיטורים שלא כדין:**

# התובעת פוטרה בהליך לא תקין, מבלי שקוים כל הליך של שימוע בעניינה.

# לתובעת נמסרה הודעה על סיום העסקתה לאחר שיעור שסיימה ללמד.

# בנסיבות אלו - זכאית התובעת לקבלת פיצוי כספי בגובה 3 חודשי שכר בסך של 14,031 ₪.

**יא. סיכום:**

1. לאור האמור, בנפרד ו/או במצטבר, על הנתבעת לשלם לתובעת הסכומים כמפורט להלן:-
	1. בגין פיצויי פיטורים: 30,205 ש"ח
	2. בגין הודעה מוקדמת: 4,677 ש"ח
	3. בגין דמי הבראה: 3,832 ₪
	4. בגין פנסיה: 8,566 ₪ נטו
	5. בגין קרן השתלמות: 10,107 ₪
	6. בגין חופשה: 17,064 ש"ח
	7. בגין פיטורים שלא כדין: 14,031 ש"ח
	8. בגין תלושים חסרים: 5,000 ש"ח
	9. בגין אי מסירת הודעה על תנאי ההעסקה:- 5,000 ש"ח
	10. סה"כ: 98,482 ש"ח
2. אשר על כן, מבוקש בזאת מבית הדין הנכבד לזמן את הנתבעות לדין ולחייבן לשלם לתובעת סך כולל של **98,482 ₪** בתוספת הפרשי הצמדה וריבית חוקית בצירוף שכ"ט עורך דין, הוצאות משפט ומע"מ.

 **\_\_\_\_\_\_\_\_\_\_\_\_\_\_\_\_**